हालांके भारत दा खलका क्रम अच्छा प्रदर्शन करा करदा ए ते यूसुफ ते हरभजन सिंह बल्ले थमां अच्छा योगदान करा करदे न। गेंदबाजी विभाग बी कमोबेश बेह्‌तरीन फार्म इच न। तेज गेंदबाज जहीर खान दी अगुआई इच युवा इशांत शर्मा ते इरफान पठान स्हेई लाइन लेंथ उप्पर गेंद सुट्‌टनें दी कोशश करङन। हरभजन ने चोट थमां बापसी दे बाद पैह्‌ले 20-20 इच शानदार प्रदर्शन कीता ऐ ते कप्तान धोनी दूए मैच इच बी उंदे थमां अच्छे प्रदर्शन दी मेद करा करदे होङन।